Štyri Duby
Štyri Duby (němsce Viereichen) běchu holanska wjes w sewjeru Hornjeje Łužicy, kotraž bu w lětach 1993–95 wopušćena a potom za Rychwałdsku brunicowu jamu dewastěrowana. Wjes ležeše na dźensnišim gmejnskim teritoriju Rěčic.
Geografija[wobdźěłać]
Štyri Duby ležachu na prawym boku Běłeho Šepca wuchodnje Hamoršća na južnej kromje Mužakowskeje hole a w bliskosći Hamorščanskich hatow.
Stawizny[wobdźěłać]
Prěnje historiske naspomnjenje městna jako Vireichin pochadźa z lěta 1399.[1] Sydlerskostawiznisce běchu Štyri Duby kulowc při štyrjoch dubach. Wot 1494 słušeštej wjeska a wokolina k Mužakowskemu knjejstwu. Wot lěta 1770 chodźachu Štyrjodubjanske dźěći do noweje Mochowčanskeje šule.
Po zarjadowanskej reformje wot 1952 słušachu Štyri Duby k Běłowodźanskim wokrjesej w Choćebuskim wobwodźe. Hač do lěta 1992 běchu samostatna gmejna z wjesnymi dźělemi Mochowc (wot 1. apryla 1938), Stary Lubolń a Hamoršć (wot 1. januara 1973). Na gmejnskim teritoriju ležeše nimo toho sydlišćo Zamosty. W lěće 1986 bu teritorij Wunšowskeje gmejny formelnje zagmejnowany.
Wobydlerstwo[wobdźěłać]
Po statistice Arnošta Muki mějachu Štyri Duby w 1880tych lětach 125 wobydlerjow, wot kotrychž běchu 120 Serbow (96 %).[2] Arnošt Černik zwěsći w lěće 1956 w gmejnje Štyri Duby serbski podźěl wot jenož hišće 50 % wobydlerstwa.
Ewangelscy wobydlerjo Štyrjoch Dubow přisłušachu wot 1858 Rychwałdskej wosadźe, dokelž wot lěta 1857 w Dubčanskej cyrkwi hižo žane serbske bože słužby njedźeržachu. W Rychwałdźe wotmě so serbska mša tydźensce po němskej.
W lěće 1993 dyrbješe oficielnje 159 wobydlerjow so přesydlować.
Žórła[wobdźěłać]
- ↑ Štyri Duby w Digitalnym stawizniskim zapisu městnow Sakskeje (něm.)
- ↑ Ernst Tschernik: Die Entwicklung der sorbischen Bevölkerung. Akademie-Verlag, Berlin 1954, str. 121.
- Archiv verschwundener Orte Forst/Horno: Dokumentation bergbaubedingter Umsiedlung. 2010, s. 298f.
slk_Latn szl_Latn szl_Latn szl_Latn szl_Latn ces_Latn szl_Latn szl_Latn szl_Latn szl_Latn szl_Latn szl_Latn szl_Latn deu_Latn deu_Latn